Fernand Braudel
Store norske leksikon,Historie,Historievitenskap,Historikere
Fernand Braudel var en fransk historiker. Han underviste ved utenlandske læresteder i 1930-årene, og ble professor ved Collège de France fra 1949.
Braudel er best kjent for sin doktoravhandling om Middelhavsområdet på Filip 2s tid, La Méditerranée et le Monde méditerranéen à l'époque de Philippe II (1949), som for en stor del ble skrevet i tysk fangenskap under andre verdenskrig.Braudel øvde sterk innflytelse både i og utenfor Frankrike. I sin historieskrivning brøt han med begivenhetshistorien og rettet oppmerksomheten mot langvarige forhold (la longue durée), helst av kulturgeografisk eller institusjonell art. Braudel hevdet at langsomme endringer innen samfunnsmessig organisering, kultur og teknologi danner bakgrunn for den kortsiktige hendelseshistorien.Civilisation matérielle, économie et capitalisme, XVe–XVIIIe siècle (3 bind, 1968–79) er hans store verk om det førindustrielle Europas økonomiske historie. Les mer i Store norske leksikon Annales-skolen historiografi Frankrikes historie